Walter Renkonen

Walter Olof Streng-Renkonen; sukunimi vuoteen 1930 Streng, vuodesta 1940 Renkonen (19. kesäkuuta 1876 Mikkeli – 16. heinäkuuta 1959 Helsinki) oli suomalainen kielitieteilijä, lyseon lehtori ja professori. Hän julkaisi teoksiaan myös nimillä Walter O. Streng, W. O. Streng-Renkonen, W. O. Renkonen ja Walter O. Renkonen. Streng-Renkosen vanhemmat olivat lehtori Anton Olof Streng ja Jenny Sofia Mathilda Sundeberg. Hän pääsi ylioppilaaksi 1895 Mikkelin lyseosta ja opiskeli Helsingin yliopistossa valmistuen filosofian kandidaatiksi 1899, maisteriksi 1900, lisensiaatiksi 1904 ja tohtoriksi 1922. Streng-Renkonen toimi Sortavalan lyseon saksan- ja ranskankielen vt. lehtorina 1904–1905 ja lehtorina 1905–1910 sekä Turun suomalaisen lyseon lehtorina 1910–1924 ja Turun suomalaisen klassillisen lyseon vanhempana lehtorina 1924–1942. Hän oli Turun yliopiston saksan ja ranskankielen vt. lehtorina 1922–1925, saksan ja ranskan kielen dosenttina 1925–1942 sekä romaanisen kielitieteen ylimääräisenä professorina 1942–1949. Streng-Renkonen hoiti romaanisen kielitieteen professorin opetus- ja tutkimusvelvollisuuksia jo vuodesta 1931 alkaen. Streng-Renkonen julkaisi kielitieteellisiä tutkimuksia sekä ranskan, saksan ja italian kielen oppi- ja sanakirjoja. Walter Streng- Renkonen oli naimisissa vuodesta 1903 Elna Maria Lindbladin (k. 1959) kanssa. Luonnontutkija ja lehtori Yrjö Olavi Renkonen (1907–1959) oli heidän poikansa. Streng-Renkosen vanhempi veli oli arkkiatri ja Helsingin yliopiston bakteriologian ja serologian professori Oswald Renkonen (1872–1951). == Teokset == * Haus und Hof im Französischen: mit besonderer Berüchsichtigung der Mundarten: versuch einer onomasiologischen Studie, väitöskirja. Helsingfors 1907 * Vähän Ranskan historiallista kielioppia ja vertailevaa sanahistoriaa. Eripainos teoksesta Sortavalan realilyseo. Kertomus lukuvuodelta 1908-1909. Mikkeli 1909 * Muutamia suomenkielessä käytettyjä sivistyssanoja ranskan alkeisopetuksen alalta: merkityshistoriallisia, vertailevia sanaselityksiä, sisältyi liitteenä Turun Suomalaisen Realilyseon vuosiohjelmaan vuodelta 1910-1911. Turku 1911 * Himmel und Wetter in Volksglaube und Sprache in Frankreich. Annales Academiae scientiarum Fennicae. Series B XIII 4. Suomalainen Tiedeakatemia, Helsinki 1914 * Himmel und Wetter in Volksglaube und Sprache in Frankreich 2. Annales Academiae scientiarum Fennicae. Series B 14, 1. Suomalainen Tiedeakatemia, Helsinki 1915 * Zur Namengebung des Schweines in einigen französischen Mundarten. Mémoires de la Société néophilologique de Helsinki 6. Société néophilologique, Helsingfors 1917 * Saksalais-suomalainen sanakirja / Deutsch-finnisches Wörterbuch; tekijät A. Wilh. Rankka ja Walter O. Streng. WSOY 1918, 2. painos 1925, 3. painos 1931, 4. kok. uusittu painos WSOY 1940, 5. painos 1943, 6. painos 1944, 7. painos 1952 * Alphonse Daudet: Tartarin de Tarascon; oppikouluja varten sana- ja asiaselityksillä varustanut Walter O. Streng. Ranskalaisia koulutekstejä 1. WSOY 1918 * Ernst Zahn: Helden des Alltags; eine Auswahl mit Wörterverzeichnis und Einleitung hrsg. von Walter O. Streng. Deutsche Schulausgaben 7. WSOY 1920, 2. painos 1925, 3. painos 1930 * Ernst Zahn: Helden des Alltags: sanasto; eine Auswahl mit Wörterverzeichnis und Einleitung hrsg. von Walter O. Streng. Deutsche Schulausgaben 7. WSOY 1920, 2. painos 1925, 3. painos 1930, 4. painos 1937 * Sanain merkityksen muuttuminen: johdatusta merkitysoppiin. Sivistys ja tiede n:o 45. WSOY 1925 * Chrestomathie française, kirj. Walter O. Streng-Renkonen ja Karl Östberg. WSOY 1927 * Chrestomathie française: aakkosellinen sanasto, kirj. Walter O. Streng- Renkonen ja Karl Östberg. WSOY 1927, 2. painos 1940 * Lyhyt ranskan kielioppi, kirj. Walter O. Streng-Renkonen ja Karl Östberg. WSOY 1927, 2. painos pienin lisäyksin 1933, 3. painos 1939, 4. painos 1944 * Ranskan kielen ylioppilaskirjoitukset vuosina 1913-1928: sanastollisilla ja kieliopillisilla viitteillä varustettuna. Otava 1928 * Les estampies françaises, toim. Walter O. Streng-Renkonen. Les classiques français du moyen âge 65. Honoré Champion, Paris 1930 * Joufrois, roman français du XIII[sup e] siècle: publié avec une introduction, un glossaire et des notes. Annales Universitatis Aboensis. Ser. B, Humaniora 12. Turun yliopisto, Turku 1930 * Saksalais-suomalainen pienois- sanakirja Deutsch-finnisches Wörterbuch, tekijät E. ja W. O. Streng-Renkonen. WSOY 1931, 2. painos 1935, 5. painos 1939, 6 . uusittu painos 1940, 10. painos 1943, 11. painos 1949, 14. painos 1957, 15. painos 1959, 16. painos 1964 * Ranskan keskiaikaista kulttuuria sanatutkimuksen valossa, teoksessa Turun suomalainen klassillinen lyseo. Kertomus lukuvuodelta 1934-1935. Turku 1935 * Saksankielen keskeisimpiä sanavaikeuksia. Otava 1936 * Chrestomathie française 1-2, kirj. Walter O. Streng-Renkonen ja Karl Östberg. WSOY 1937 * Alphonse Daudet: Lettres de mon moulin et Contes du lundi: extraits accompagnés de notes; publiés par W. O. Streng-Renkonen. Ranskalaisia koulutekstejä 3. WSOY 1937 * Siivekkäitä sanoja ja sivistyssanoja; koonnut ja selittänyt Walter O. Streng-Renkonen. Otava 1938, 2. painos 1953 * Latinasta ranskaan: miten ranskankieli muodostuu. Sivistys ja tiede 117. WSOY 1942 * Johdatusta italiankieleen: otteita Italian uusimmasta kirjallisuudesta äänne-, muoto-, lause- ja merkitysopillisine viitteineen ja käännöksineen sekä italian kieliopin pääkohdat käsittävä liite itseopiskelijoita varten. Otava 1945 * Sur l'origine des gallicismes::étude de semantique. Turun yliopiston julkaisuja. Sarja B, Humaniora 29,1. Turun yliopisto, Turku 1948 * Italialais-suomalainen sanakirja / Dizionario italiano-finnico; tekijät W. O. Renkonen, Roberto Wis. WSOY 1950, 2. painos 1959 * Kulttuurin avainsanoja: miten ne syntyvät ja kehittyvät. WSOY 1954 == Suomennokset == * Hermann Löns: Nummen vaeltaja: romaani; suom. Olli Renkonen. WSOY 1922 * Louis Hémon: Pohjolan tytär: kertomus ranskalaisesta Kanadasta. WSOY 1930, 2. painos 1942 (alkuteos Maria Chapdelaine) * André Maurois: Perhepiiri. WSOY 1934 (alkuteos Le cercle de famille) * Miguel de Cervantes Saavedra: Novelleja; espanjank. suom. ja asiaselityksillä varust. Walter O. Streng-Renkonen; runot suom. Yrjö Jylhä. WSOY 1936, 2. näköispainos WSOY 2000 == Lähteet == * * * Wikiaineisto : Kuka kukin oli 1961 Luokka:Suomalaiset opettajat Luokka:Turun yliopiston professorit Luokka:Suomentajat Luokka:Vuonna 1876 syntyneet Luokka:Vuonna 1959 kuolleet Luokka:Suomalaiset professorit